ระเบียบธนาคารแห่งประเทศไทยว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์ (e-Bidding)พ.ศ. 2546------------------------------------------ เพื่อให้การดําเนินงานประมูลตราสารหนี้เป็นไปอย่างคล่องตัวยิ่งขึ้น ธนาคารแห่งประเทศไทยได้จัดทําระบบการประมูลตราสารหนี้ด้วยวิธีอิเล็กทรอนิกส์ (e-Bidding) เพื่อให้บริการแก่ผู้มีสิทธิเข้าร่วมประมูลตามประกาศของผู้ออกตราสารหนี้ อันเป็นงานของธนาคารกลางตามนัยพระราชบัญญัติธนาคารแห่งประเทศไทย พ.ศ. 2485 มาศรา 31 ประกอบกับพระราชกฤษฎีกากําหนดกิจการธนาคารแห่งประเทศไทย พ.ศ. 2485 มาตรา 12 (17) ธนาคารแห่งประเทศไทยจึงออกระเบียบไว้ดังต่อไปนี้ข้อ ๑ ในระเบียบนี้ "ธปท." หมายถึง ธนาคารแห่งประเทศไทย "ตราสารหนี้" หมายถึง ตั๋วเงินคลัง ตั๋วสัญญาใช้เงินเพื่อปรับโครงสร้างหนี้พันธบัตรรัฐบาล พันธบัตร ธปท. เละพันธบัตรหรือหุ้นกู้ที่ออกโดยองค์การของรัฐหรือรัฐวิสาหกิจ หรือสถาบันการเงินที่มีกฎหมายจัดตั้งขึ้นโดยเฉพาะ ที่ ธปท. เป็นผู้จัดการประมูล นายทะเบียน และตัวแทนจ่ายเงิน "ผู้ใช้บริการ e-Bidding" หมายถึง ผู้มีสิทธิเข้าร่วมประมูลตามประกาศของผู้ออกตราสารหนี้ ที่ (1) เป็นผู้ใช้บริการตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) พ.ศ. 2544 และ (2) ได้รับอนุญาตจาก ธปท. ให้ทําธุรกรรม e-Bidding ตามระเบียบนี้ เพื่อตนเองหรือผู้มีสิทธิเข้าร่วมประมูลอื่นด้วย "ธุรกรรมประมูล" หมายถึง การประมูลซื้อตราสารหนี้ด้วยวิธีอิเล็กทรอนิกส์ตามหลักเกณฑ์ที่ผู้ออกตราสารหนี้และ ธปท. กําหนด "บริการด้านการเงินด้วยวิธีอิเล็กทรอนิกส์ " หมายถึง ระบบบริการสื่อสารข้อความด้วยวิธีอิเล็กทรอนิกส์ ตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) พ.ศ. 2544 "คอมพิวเตอร์แม่ข่าย" หมายถึง คอมพิวเตอร์แม่ข่ายตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) พ.ศ.2544 "คอมพิวเตอร์ลูกข่าย " หมายถึง ระบบคอมพิวเตอร์ของผู้ใช้บริการ e-Bidding "วันทําการ " หมายถึง วันที่ ธปท. เปิดทําการ "วันหยุดธนาคาร " หมายถึง วันที่ ธปท. ปิดทําการข้อ ๒ การแสดงเจตนา การบอกกล่าว และการสื่อสารใด ๆ ระหว่าง ธปท. กับผู้ใช้บริการ e-Bidding ให้เป็นไปตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) พ.ศ. 2544 เว้นแต่จะ ได้มีการระบุเป็นอย่างอื่นไว้ในระเบียบนี้ข้อ ๓ ในกรณีที่ระบบบริการด้านการเงินด้วยวิธีอิเล็กทรอนิกส์ขัดข้อง ให้ใช้ระบบสื่อสารอื่นทางใดทางหนึ่ง ตามที่ ธปท. จะแจ้งให้ทราบข้อ ๔ ผู้ใช้บริการ e-Bidding ต้องปฏิบัติดังนี้4.1 ทําหนังสือแสดงความตกลงตามแบบที่ ธปท.กําหนด 4.2 ทําหนังสือมอบอํานาจให้บุคคลกระทําการแทนผู้ใช้บริการ e-Bidding ในการติดต่อกับ ธปท. ตามแบบที่กําหนด 4.3 ก่อนวันที่ผู้ใช้บริการ e-Biding จะเริ่มทําธุรกรรมประมูลครั้งแรกกับ ธปท. ตามระเบียบนี้ นอกจากผู้ใช้บริการ e-Bidding จะต้องแต่งตั้งผู้รับรอง (Certifier) เพื่อแต่งตั้งผู้ปฏิบัติงาน (Officer) ตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) พ.ศ. 2544 แล้ว ผู้ใช้บริการ e-Bidding มีหน้าที่ต้องดําเนินการดังต่อไปนี้ 4.3.1 ทําหนังสือมอบอํานาจให้บุคคลทําหน้าที่แต่งตั้งผู้จัดการสิทธิการใช้บริการ e-Bidding ตามแบบที่ ธปท. กําหนด 4.3.2 ให้บุคคลผู้รับมอบอํานาจตามข้อ 4.3.1 ทําหนังสือแต่งตั้งผู้จัดการสิทธิการใช้บริการ e-Bidding ตามแบบที่ ธปท. กําหนด 4.3.3 ให้ผู้จัดการสิทธิตามข้อ 4.3.2 ทําหนังสือกําหนดสิทธิในการทําธุรกรรม e-Bidding ตามแบบที่ ธปท. กําหนด แต่จะกําหนดสิทธิให้ตนเองไม่ได้ 4.4 ลงทะเบียนและจัดส่งเอกสารข้อมูลเกี่ยวกับผู้ใช้บริการ e-Bidding และผู้มีสิทธิเข้าร่วมประมูลตามประกาศของผู้ออกตราสารหนี้ที่จะเข้าร่วมประมูลผ่านผู้ใช้บริการ e-Bidding (ถ้ามี) ตามหลักเกณฑ์ ที่ ธปท. กําหนด มาให้ ธปท. พิจารณาสิทธิการเข้าประมูลและเมื่อ ธปท. พิจารณาอนุมัติแล้ว ผู้ใช้บริการ e-Bidding จึงจะเริ่มทําธุรกรรมประมูลได้ข้อ ๕ การทําธุรกรรมประมูล กับ ธปท. ในแต่ละคราวนั้น ให้มีขั้นตอนการดําเนินการดังนี้ 5.1 ให้ผู้ใช้บริการ e-Bidding ส่งคําเสนอทําธุรกรรมประมูล มายัง ธปท.ตามวันและเวลาที่กําหนดในประกาศของผู้ออกตราสารหนี้ ด้วยระบบบริการด้านการเงินด้วยวิธีอิเล็กทรอนิกส์ โดยระบุรายละเอียดให้ครบถ้วนตามที่ ธปท. กําหนด และให้เป็นไปตามหลักเกณฑ์ และวิธีการ ในประกาศของผู้ออกตราสารหนี้ ในกรณีที่ผู้ใช้บริการ e-Bidding ต้องการเปลี่ยนแปลงแก้ไขหรือยกเลิกคําเสนอทําธุรกรรมประมูล ผู้ใช้บริการ e-Bidding ต้องดําเนินการก่อนเวลาปิดรับคําเสนอหากพ้นเวลาดังกล่าว ให้คําเสนอครั้งหลังสุดก่อนพ้นเวลาดังกล่าวเป็นอันมีผลผูกพันผู้ใช้บริการ e-Bidding 5.2 เมื่อ ธปท. ประมวลผลการประมูล และส่งให้ผู้ออกตราสารหนี้เพื่อพิจารณาอนุมัติจัดสรรตราสารหนี้แล้ว ธปท.จะประกาศผลการประมูล และแจ้งผลการจัดสรรตราสารหนี้ให้ผู้ใช้บริการ e-Bidding ที่เข้าประมูลทราบภายในวันประมูล ด้วยระบบบริการด้านการเงินด้วยวิธีอิเล็กทรอนิกส์ เมื่อ ธปท. แจ้งผลการจัดสรรตราสารหนี้ซึ่งจะไม่เกินวงเงินที่เสนอซื้อแล้วให้ถือว่าผู้ใช้บริการ e-Bidding ยินยอมผูกพันตนตามผลการจัดสรรนั้น และมีผลให้สัญญาซื้อตราสารหนี้เกิดขึ้นตั้งแต่นั้นมา 5.3 ผู้ใช้บริการ e-Bidding ต้องตรวจดูผลการจัดสรรตราสารหนี้จากคอมพิวเตอร์ลูกข่ายในวันประมูล ในกรณีที่ไม่สามารถตรวจดูผลการจัดสรรได้ตามวรรคหนึ่ง ให้ผู้ใช้บริการ e-Bidding แจ้ง ธปท. ทราบทางโทรศัพท์ถึงข้อขัดข้องภายในวันดังกล่าว เมื่อ ธปท. รับทราบแล้วจะดําเนินการแจ้งผลการจัดสรรตามวิธีการที่ ธปท. เห็นสมควร 5.4 ผู้ใช้บริการ e-Bidding ที่เข้าประมูลทุกราย ต้องส่งหนังสือยืนยันการประมูลซื้อตราสารหนี้ ตามข้อ 5.1 ที่มีลายมือชื่อของผู้มีอํานาจลงนาม มาให้ ธปท. ตามแบบวิธีการและเวลาที่ ธปท. กําหนด ทั้งนี้ เว้นแต่ ธปท. จะกําหนดเป็นอย่างอื่น ในกรณีที่ไม่ส่งหนังสือยืนยันการประมูลซื้อตราสารหนี้ หรือส่งแต่ข้อความในหนังสือยืนยันการประมูลซื้อตราสารหนี้ ไม่ตรงกับข้อความในคําเสนอตามข้อ 5.1 ให้ถือตามข้อความในคําเสนอ และ เมื่อได้รับแจ้งจาก ธปท. ผู้ใช้บริการ e-Bidding ต้องส่งหนังสือยืนยันหรือส่งหนังสือยืนยันฉบับใหม่ที่แก้ไขแล้ว มาให้ ธปท. โดยพลันข้อ ๖ การชําระราคาค่าตราสารหนี้ ให้เป็นไปตามหลักเกณฑ์ วิธีการและเวลาที่กําหนดในประกาศของผู้ออกตราสารหนี้ ทั้งนี้ ในกรณีผู้ใช้บริการ e-Bidding เข้าทําธุรกรรมประมูลเพื่อผู้มีสิทธิเข้าร่วมประมูลอื่น ผู้ใช้บริการ e-Bidding ต้องชําระราคาค่าตราสารหนี้แทนโดยยินยอมให้ ธปท. หักเงินจากบัญชีเงินฝากที่มีอยู่ที่ ธปท. หรือโอนเงินผ่านระบบบาทเนต เข้าบัญชีกระแสรายวันงานจัดการตราสารหนี้ที่ ธปท. เมื่อ ธปท. ได้รับชําระราคาตามวรรคหนึ่งแล้ว ธปท. จะจดทะเบียนกรรมสิทธิ์ตราสารหนี้ให้กับผู้ใช้บริการ e-Bidding หรือผู้มีสิทธิเข้าร่วมประมูลตามประกาศของผู้ออกตราสารหนี้ที่เข้าร่วมประมูล ผ่านผู้ใช้บริการ e-Bidding แล้วแต่กรณีข้อ ๗ ในกรณีวันถึงกําหนดชําระราคาค่าตราสารหนี้ตรงกับวันหยุดธนาคารให้เลื่อนวันถึงกําหนดชําระราคาออกไปเป็นวันทําการแรกหลังจากวันหยุดดังกล่าว ในกรณีมีเหตุขัดข้องหรือเหตุจําเป็นอื่นใด ผู้ออกตราสารหนี้อาจจะกําหนดวันถึงกําหนดชําระราคาใหม่ และ ธปท. จะแจ้งการเปลี่ยนแปลงให้ผู้ใช้บริการ e-Bidding ทราบข้อ ๘ ในกรณีที่ผู้ใช้บริการ e-Bidding ไม่ชําระราคาค่าตราสารหนี้ภายในวันและเวลาที่กําหนด ให้ถือว่าผู้ใช้บริการ e-Bidding ผิดนัดชําระหนี้ข้อ ๙ กรมีที่มีการผิดนัดชําระหนี้ตามข้อ 8. ผู้ออกตราสารหนี้จะเรียกเบี้ยปรับและหรือดําเนินการอื่นใดตามประกาศของผู้ออกตราสารหนี้ข้อ ๑๐ ธปท. อาจพิจารณาระงับสิทธิการทําธุรกรรมประมูลตามระเบียบนี้กับผู้ใช้บริการ e-Bidding เป็นการชั่วคราวหรือถาวร ในกรณีผู้ใช้บริการ e-Bidding ไม่ปฏิบัติตามระเบียบนี้หรือระเบียบอื่นใดของ ธปท. หรือมีพฤติการณ์แห่งการกระทําที่อาจก่อให้เกิดความเสียหายแก่ระบบการประมูลหรือแก่ประโยชน์ส่วนรวม หรือไม่สอดคล้องหรือส่งผลในทางลบต่อแนวทางของทางการในการดําเนินนโยบายการเงิน และหรือการสร้างเสถียรภาพในระบบการเงินข้อ ๑๑ หากมีปัญหาใด ๆ เกี่ยวกับการตีความ หรือการดําเนินการให้เป็นไปตามระเบียบ หรือประกาศ หรือข้อกําหนดใดที่ออกตามระเบียบนี้ ธปท. จะเป็นผู้วินิจฉัยชี้ขาด ทั้งนี้ ตั้งแต่วันที่ 21 พฤศจิกายน 2546 เป็นต้นไปผู้มีอํานาจลงนาม - ประกาศ ณ วันที่ 21 พฤศจิกายน 2546 (ม.ร.ว. ปรีดิยาธร เทวกุล)ผู้ว่าการธนาคารแห่งประเทศไทย